CELEX: 62015CN0043
Language: hr
Date: 2015-02-04 00:00:00
Title: Predmet C-43/15 P: Žalba koju je 4. veljače 2015. podnio BSH Bosch und Siemens Hausgeräte GmbH protiv presude Općeg suda (sedmo vijeće) od 4. prosinca 2014. u predmetu T-595/13, BSH Bosch und Siemens Hausgeräte GmbH protiv Ureda za usklađivanje na unutarnjem tržištu (žigovi i dizajni)

4.5.2015   
            
            
               HR
            
            
               Službeni list Europske unije
            
            
               C 146/13
            
         Žalba koju je 4. veljače 2015. podnio BSH Bosch und Siemens Hausgeräte GmbH protiv presude Općeg suda (sedmo vijeće) od 4. prosinca 2014. u predmetu T-595/13, BSH Bosch und Siemens Hausgeräte GmbH protiv Ureda za usklađivanje na unutarnjem tržištu (žigovi i dizajni)
   (Predmet C-43/15 P)
   (2015/C 146/20)
   Jezik postupka: njemački
   
      Stranke
   
   
      Žalitelj: BSH Bosch und Siemens Hausgeräte GmbH (zastupnik: S. Biagosch, odvjetnik)
   
      Druga stranka u postupku: Ured za usklađivanje na unutarnjem tržištu (žigovi i dizajni)
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine presudu Općeg suda (sedmo vijeće) od 4. prosinca 2014. u predmetu T-595/13;
            
         
               —
            
            
               poništi odluke prvog žalbenog vijeća Ureda za usklađivanje na unutarnjem tržištu (žigovi i dizajni) od 5. rujna 2013. i 3. prosinca 2013. (R 1176/2012-1);
            
         podredno
   
               —
            
            
               predmet vrati Općem sudu na ponovno suđenje;
            
         
               —
            
            
               Uredu za usklađivanje na unutarnjem tržištu (žigovi i dizajni) naloži snošenje troškova obaju postupaka.
            
         
      Žalbeni razlozi i glavni argumenti
   
   Predmetna žalba podnesena je protiv presude Općeg suda kojom je odbijena žaliteljeva tužba protiv odluke prvog žalbenog vijeća Ureda za usklađivanje na unutarnjem tržištu (žigovi i dizajni) od 5. rujna 2013. u postupku povodom žalbe R1176/2012-1.
   U prilog žalbi žalitelj ističe dva žalbena razloga:
   Kao prvo, žalitelj se poziva na povredu članka 60. Uredbe (EZ) br. 207/2009 (1) jer Opći sud navodno nije uzeo u obzir činjenicu da žalbeno vijeće nije smjelo izmijeniti odluku odjela za prigovore na štetu žalitelja jer protustranka nije uložila žalbu koja bi bila dopuštena, a članak 8. stavak 3. Poslovnika žalbenog vijeća ne daje mogućnost „protužalbe”.
   Kao drugo, žalitelj se poziva na povredu članka 8. stavka 1. Uredbe (EZ) br. 207/2009 jer u slučaju u kojem raniji žig predstavlja lako prepoznatljivu izmjenu opisnog podatka, a sami kasniji žig sadrži opisni podatak, ni velike sličnosti znakova i istovjetnost proizvoda ne bi mogli dovesti do utvrđenja vjerojatnosti dovođenja u zabludu ako bi se sličnosti znakova odnosile samo na opisni podatak i ako bi bila riječ samo o proizvodima koji se opisuju tim podatkom.
   
      (1)  Uredba Vijeća (EZ) br. 207/2009 od 26. veljače 2009. o žigu Zajednice (SL L 78, str. 1.) (SL, posebno izdanje na hrvatskom jeziku, poglavlje 17., svezak 1., str. 226.)